
Projekteerimistingimuste määramine
(Kosmonaudi tn.9 - 1 ja 3 korterite ümberplaneerimine 
koos mitteeluruumi M1 ühendamisega bürooruumide tarbeks)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Kosmonaudi tn.9 - 1 ja 3 korterite ümberplaneerimise ehitusprojekti koostamiseks koos mitteeluruumi M1 ühendamisega bürooruumide tarbeks järgnevalt:                       
	1. ÜLDANDMED



	1.1 Tellija, omanik

	KRUTA OÜ,  reg.kood: 10662937
Kosmonaudi tn.9-M1, 20309 Narva

	1.2  Asukoht, algandmed                                         
	Narva linn, Kosmonaudi tn.9 - 1 ja 3
Korterite summaarne pindala:  66,2 m²
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 03.12.07.a avaldus nr.1967/1-11, 
         05.12.07.a avaldus nr. 1989/1-11,  Vladislav Krutikov – juhatuse liige
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on korterite nr.1 ja nr.3 ümberplaneerimine koos mitteeluruumi M1 ühendamisega bürooruumide tarbeks ilma kandvate seinte likvideerimiseta.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil ehitusseadusega ettenähtud juhtudel.

3.4 Esitada projekti nimetus vastavalt projekteerimistingimustele.

3.5 Väljastatud projekteerimistingimused lisada projekti kausta.

3.6 Esitada hoone ehitusprojekti sõltumatu ekspertiis (Narva linna ehitusmäärus § 23).
	4. ARHITEKTUURSED JA LINNAEHITUSLIKUD TINGIMUSED


4.1 Mitteeluruumi M1 (kauplus), korterite 1 ja 3 kasutamise otstarvete muutmine: büroo.

4.2 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

4.3 Lubatud on korterite ja mitteeluruumi M1 vaheliste ukseavade (müüriavade) ehitamine nende ühendamise tarbeks (vt. punkt 6.2).

4.4 Aknaraamide vahetamine: olemasolevates mõõtmetes, kooskõlas hoone fassaadide klaasistamispassiga. Aknaavade kinnimüürimine pole lubatud.

4.5 Uste vahetamine: olemasolevates mõõtmetes, tuletõkkeuksed.

4.6 Vajadusel peasissepääsu varikatuse rekonstrueerimine: esitada 2 eskiislahendust ühtlustades otsafassaadiga.

4.7 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.8 Siseruumide tehnosüsteemide rekonstrueerimine. 

4.9 Keskkonnakaitsemeetmed: lahendada projekti koosseisus. 

4.10 Asendiplaan: anda parkimise lahendus.
4.11 Projekti koosseisus esitada lisaks:   

- situatsiooniskeem,
         - ruumide inventeerimisplaanid,

- lammutatavate seinte plaan,

- ruumide planeerimislahendus,

- põrandate plaan ja lõiked,

- uute seinte spetsifikatsioon ja lõiked,

- avade täitmise plaan,

- akende ja uste eksplikatsioon,

- värvivaated jne.
	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus veele, kanalisatsioonile, elektrivarustusele, ventilatsioonile.

5.2 Vajadusel projekti koosseisus esitada insener-tehniline projektlahendus küttele.
	6. ERITINGIMUSED




6.1 Enne projekteerimise algust tuleb läbi viia eluruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
6.2 Kandvates seintes ukseavade (müüriavade) tegemiseks anda tehniline hinnang tarinditele koos riskide välja toomise ning soovitavate tööde teostamisega. Esitada silluste lõiked.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Korraldus jõustub teatavaks tegemisest.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

